Hiihdon Suomen-mestaruuskilpailut 1968

Hiihdon Suomen-mestaruuskilpailut järjestettiin vuonna 1968 Liperissä, Hämeenlinnassa ja Kuusamon Rukalla. Uusina lajeina olivat miesten kaksi mäenlaskua eli pieni ja iso mäki sekä mäen joukkuekilpailu.Eljanko & Kirjavainen, 1969, s. 302Eljanko & Kirjavainen, 1969, s. 308 Liperissä ja Hämeenlinnassa kisat järjestettiin 13.–14. tammikuuta kisojen toimiessa samalla olympiakatsastuksina Grenoblen olympialaisiin. Hämeenlinnan Ahvenistolla käytiin pienen mäenlaskun ja yhdistetyn SM-kisat. Tällöin Ahvenistolla hypättiin ensimmäisen kerran mäen joukkuemestaruus. Viimeiset lajit kilpailtiin Kuusamon Rukalla 29.–31. maaliskuuta.

Tulokset
Miehet
15 kilometriä
 Sija Kilpailija Seura Aika1 Kalevi Laurila Tampereen Poliisi-Urheilijat 51.312 Eero Mäntyranta Pellon Ponsi 51.333 Hannu Taipale Vetelin Urheilijat 51.514 Eino Huhtala Jämsänkosken Ilves 52.135 Veini Puttonen Mikkelin Hiihtäjät 52.546 Kalle Mäkinen Helsingin Työväen Hiihtäjät 53.07
Perjantaina 29. maaliskuuta kisattiin Kuusamossa Rukan maastossa SM-kisojen miesten 15 kilometriä. Kauniissa kevätsäässä hiihdetyssä kisassa Vetelin Hannu Taipale otti alkupuoliskolla johdon ennen Tampereen Laurilaa ja Pellon Mäntyrantaa. Lopussa Laurila otti voiton kahdella sekunnilla ennen Mäntyrantaa, josta Taipale jäi 18 sekuntia. Samaan aikaan hiihdetyn ikämiessarjan voitti Sonkajärven Pahkan Eljas Koistinen, joka ajallaan olisi sijoittunut yleisessä sarjassa 5:ksi ennen Mikkelin Veini Puttosta.

30 kilometriä
 Sija Kilpailija Seura Aika1 Kalevi Laurila Tampereen Poliisi-Urheilijat 1.38.08,22 Pauli Siitonen Helsingin Poliisi-Voimailijat 1.40.39,53 Martti J. Määttä Kuhmon Kiva 1.40.52,04 Eino Huhtala Jämsänkosken Ilves 1.41.14,95 Kalle Mäkinen Helsingin Työväen Hiihtäjät 1.41.37,56 Lars Sandvik Lovisa Tor 1.41.37,5
Sunnuntaina 14. tammikuuta kisattiin Liperissä Jouppilanvuoren maastossa SM-kisojen miesten 30 kilometriä. Kisa käytiin, kun lämpötila nousi juuri pakkasrajaksi määrätyn −25 asteen yläpuolelle. Osanottajakato oli valtava, sillä 136 ilmoittautuneesta jäi merkittävä osa lähtemättä matkaan, ja maaliin tuli kisassa 25 miestä. Matkaan eivät lähteneet mm. edellisen vuoden mestari Hannu Taipale, Arto Tiainen, Eero Mäntyranta, Manne Liimatianen, Kalevi Hämäläinen, Raimo Hämäläinen, Väinö Huhtala, Osmo Karjalainen ja Kalevi Oikrainen. Tampereen Kalevi Laurilan voitto oli alusta asti selvä. Kakkossijasta kävivät taistelua Helsingin Pauli Siitonen ja Kuhmon Martti I. Määttä. Kisa päättyi lopulta Siitosen eduksi, ja Siitonen sai näin SM-hopean.

50 kilometriä
 Sija Kilpailija Aika1 Arto Tiainen Mikkelin Hiihtäjät 2.51.042 Raimo Hämäläinen Juvan Urheilijat 2.54.513 Tenho Himanen Mikkelin Hiihtäjät 2.58.024 Asser Onikki Joroisten Urheilijat 2.58.415 Toivo Makkonen Joroisten Urheilijat 2.58.476 Erkki Hänninen Juvan Urheilijat 2.58.47
Sunnuntaina 31. maaliskuuta kisattiin Kuusamossa Rukan maastossa SM-kisojen miesten 50 kilometriä. Kilpailuun oli ilmoittautunut 150 hiihtäjää, joista matkaan lähti 88 ja maaliin tuli 42. Kilpailusta jäi pois useita nimihiihtäjiä. Pellon Eero Mäntyranta jäi pois kisasta lääkärin määräyksestä. Mikkelin Arto Tiainen otti heti alussa johdon ennen Vetelin Urheilijoiden Hannu Taipaletta, Tampereen Poliisi-Urheilijoiden Kalevi Laurilaa ja Juvan Raimo Hämäläistä. Taipale ja Laurila pitivät 2. ja 3. sijansa vielä puolessa matkassa, mutta keskeyttivät sen jälkeen. Tiainen otti neljännen 50 km:n mestaruuden ylivoimaisesti yli kolmen minuutin voitolla ennen Hämäläistä. SM-pronssia otti toinen Mikkelin mies Tenho Himanen. Mestari-Tiainen ilmoitti kisan olevan viimeinen tällä tasolla ja mestaruus oli 12., joista 50 km:n mestaruuksia oli neljä.

4 × 10 kilometriä, viesti
 Sija Joukkue Kilpailijat Aika1 Kuusamon Erä-Veikot  Unto Karjalainen  Martti V. Määttä  Osmo Karjalainen  Kalevi Oikarainen 2.08.472 Jämsänkosken Ilves  Väinö Huhtala  Jorma Kortelainen  Tapio Rasi   Eino Huhtala 2.11.053 Ounasvaaran Hiihtoseura  Johannes Hartikainen  Pentti Hyvärinen     Teuvo Hatunen 2.11.17
Lauantaina 30. maaliskuuta kisattiin Kuusamossa Rukan maastossa SM-kisojen miesten 4 x 10 kilometrin viesti. Kuusamon Erä-Veikot uusivat mestaruutensa yhtä vailla samalla miehistöllä kuin vuotta aiemmin. Ensimmäisessä vaihdossa kuusamolaiset olivat sijalla 10 Kuhmon Kivan Martti J. Määtän pitäessä kärkeä. Kuusamon Martti Määttä nosti seuransa toisella osuudella kolmanneksi Jämsänkosken Ilveksen Jorma Kortelaisen pitäessä johtoa ennen Ounasvaaran Hiihtoseuraa. Kolmannella osuudella Kuusamon Osmo Karjalainen voiton ottaessaan selvän johdon niin, että Kalevi Oikaraisella oli yli minuutin johto lähtiessään ankkuriosuudelle. Muista mitaleista Jämsänkosken Eino Huhtala ja Ounasvaaran Teuvo Hatunen kävivät tiukan kisan, joka päättyi Jämsänkosken eduksi. Mitalisijojen jälkeen neljännen sijan otti tasaisella hiihdolla Juvan Urheilijat ennen Tampereen Poliisi-Urheiljoita ja Juuan Jännettä. 
Viestitulokset: Arponen et al., 1986.
Voittajajoukkueen hiihtäjät: Jussila, 1998.

Naiset
5 kilometriä
 Sija Kilpailija Seura Aika1 Marjatta Olkkonen Juvan Urheilijat 19.152 Marjatta Kajosmaa Karhulan Veikot 19.313 Liisa Suihkonen Suonenjoen Vasama 19.364 Irma Peltola Pertunmaan Ponnistus 19.435 Senja Pusula Laitasaaren Veto 19.476 Toini Pöysti Noormarkun Nopsa 20.30
Sunnuntaina 14. tammikuuta kisattiin Liperissä SM-kisojen naisten 5 kilometriä. Kisa käytiin, kun lämpötila nousi juuri pakkasrajaksi määrätyn −25 asteen yläpuolelle. Suonenjoen Liisa Suihkonen otti alussa johdon kuusi sekuntia ennen Karhulan Marjatta Kajosmaata. Seuraavina Juvan Marjatta Olkkonen, Muhoksen Laitasaaren Senja Pusula, Jyväskylän Hiihtoseuran Irma Hartikainen ja Pertunmaan Irma Peltola. Olkkosen loppuveto nosti hänet selvään voittoon ennen Kajosmaata. Edellisen vuoden yllätysmestari Lemin Eskojen Inkeri Kohonen oli 7. ja hopeamitalisti Lahden Hiihtoseuran Saara Saarinen jaetulla 8. sijalla.

10 kilometriä
 Sija Kilpailija Aika1 Senja Pusula Laitasaaren Veto 40.112 Marjatta Kajosmaa Karhulan Veikot 40.303 Marjatta Olkkonen Juvan Urheilijat 41.224 Siiri Rantanen Pertunmaan Ponnistus 41.455 Irma Peltola Pertunmaan Ponnistus 42.056 Liisa Suihkonen Suonenjoen Vasama 42.06
Perjantaina 29. maaliskuuta kisattiin Kuusamossa Rukan maastossa SM-kisojen naisten 10 kilometriä. Kauniissa kevätsäässä hiihdetyssä kisassa Karhulan Marjatta Kajosmaa otti 3,7 km:n mittausasemalla johdon ennen Laitasaaren Senja Pusulaa ja hieman yllättäen kolmantena ollutta kokenutta Pertunmaan Siiri Rantasta, jolle kisat SM-tasolla 22. Lopussa Pusula vei voiton 19 sekunnilla ennen Kajosmaata, jolle kolmanneksi noussut Juvan Marjatta Olkkonen hävisi lähes minuutin ohittaen kuitenkin kokeneen äitee-Rantasen.

 3 × 5 kilometriä, viesti
 Sija Joukkue Kilpailijat Aika1 Leppävirran Viri  Marja Kosunen  Riitta Nyyssönen  Ritva Suomalainen 1.01.312 Pertunmaan Ponnistus  Siiri Rantanen  Sirkka Hotinen  Irma Peltola 1.01.583 Juvan Urheilijat  Marjatta Purhonen  Seija Muttilainen  Marjatta Olkkonen 1.02.37
Lauantaina 30. maaliskuuta kisattiin Kuusamossa Rukan maastossa SM-kisojen naisten 3 x 5 kilometrin viesti. Leppävirran Virin naistrio otti johdon viestissä toisella osuudella Riitta Nyyssösen hyvän hiihdon ansiosta. Marja Kosunen oli tuonut Leppävirran viestin ensimmäisellä osuudella vaihtoon neljäntena. Ankkuri Ritva Suomalaisella oli tehtävänä varmistaa voitto, joka onnistuikin. Näin Leppävirta uusi Suomen mestaruuden. Erot olivat maalissa selvät, sillä Leppävirran Viri oli maalissa 29 sekuntia ennen Pertunmaan Ponnistusta ja tämä puolestaan 39 sekuntia ennen Juvan Urheilijoita. Ensimmäisen osuuden nopein oli Vaalan Karhun Sirkka Seppänen Leppävirran Nyyssösen ollessa toisen osuuden ylivoimaisesti nopein. Kolmannen osuuden nopein oli Lahden Hiihtoseuran Saara Saarinen. Lopputuloksissa Lahden Hiihtoseura oli neljäs, Ounasvaaran Hiihtoseura viides ja Pielaveden Sampo kuudes. Kisaan osallistui 14 naistrioa.  

Mäkihyppy
 Pikkumäki 

 Sija Kilpailija Seura Pisteet Hyppyjenpituudet1 Topi Mattila Kouvolan Hiihtoseura 226,7  74,0 - 73,52 Veikko Kankkonen Lahden Hiihtoseura 225,6  72,5 - 74,03 Heikki Väisänen Kainuun Hiihtoseura 219,1  73,5 - 73,04 Mikko Joki-Anttila Asikkalan Raikas 212,7  71,5 - 73,55 Olli Korhonen Sotkamon Jymy 212,0  71,0 - 72,06 Erkki Pukka Lahden Hiihtoseura 211,3  70,0 - 73,5
Sunnuntaina 14. tammikuuta kisattiin Hämeenlinnassa Ahveniston mäesssä SM-kisojen pienen mäen mäkimestaruudesta. Kisa käytiin lähes -20 asteen pakkasessa. Sen seurauksena ylämäen luisto oli heikko, ja hypyt hypättiin ylimmältä lavalta. Kolme ensimmäistä eli Mattila, Kankkonen ja Väisänen olivat Keski-Euroopan mäkiviikon kävijöitä. Heidän jäljessään kolmelle seuraavalle sijalle nousivat kotimaassa vuodenvaihteessa kisanneet. Mäkiviikon kävijät Lahden Niilo Halonen ja Ounasvaaran Seppo Hannula epäonnistuivat kisassa.

 Suurmäki 

 Sija Kilpailija Seura Pisteet Hyppyjenpituudet1 Topi Mattila Kouvolan Hiihtoseura 235,5  104,0 - 103,02 Keijo Laiho Lahden Hiihtoseura 233,5  106,0 - 103,53 Veikko Kankkonen Lahden Hiihtoseura 232,5  104,0 - 101,54 Juhani Ruotsalainen Puijon Hiihtoseura 230,0  103,5 - 101,55 Seppo Reijonen Jyväskylän Hiihtoseura 222,5  99,0 - 100,56 Erkki Pukka Lahden Hiihtoseura 216,0  99,0 - 99,0
Sunnuntaina 31. maaliskuuta kisattiin Kuusamossa Rukan mäesssä SM-kisojen mäkimestaruudesta. Ensimmäisen kierroksen jälkeen kärki jaettiin kolmen hyppääjän kesken eli kärjessä olivat Kouvolan Topi Mattila sekä Lahden Veikko Kankkonen ja Keijo Laiho. Heistä oli  1,5 pistettä jäljessä lauantaina käydyn harjoituskisan voittaja Puijon Juhani Ruotsalainen. Toisella kierroksella järjestykseksi muodostui Mattila-Laiho-Kankkonen-Ruotsalainen. Viidenneksi sijoittunut Jyväskylän Reijonen oli nelikosta jo selvästi jäljessä.

 Joukkuemäenlasku 
 Sija Joukkue Kilpailijat Aika1 Lahden Hiihtoseura  Raimo Ekholm  Keijo Laiho  Veikko Kankkonen  296,72 Sotkamon Jymy  Veli Piirainen  Reino Sirviö  Olli Korhonen 273,53 Ounasvaaran Hiihtoseura  Seppo Hannula  Paavo Lukkariniemi  Paavo Maunu 272,5
Miesten joukkuemäki käytiin ensimmäisen kerran SM-kisojen historiassa lauantaina 13. tammikuuta viidentoista 3-miehisen joukkueen voimin. Lahden, Sotkamon ja Ounasvaaran jälkeen sijoittuivat Puijon Hiihtoseura, Lahden Hiihtoseura V-joukkue ja Kainuun Hiihtoseura. Lämpötila Hämeenlinnan Ahveniston mäessä oli kylmä, −24 astetta.

Yhdistetty
 Sija Kilpailija Seura Pisteet  Mäenlasku ja hiihto 1 Ilpo Nuolikivi Kokkolan Veikot 439,30  201,0 + 238,3 2 Esa Klinga Vierumäen Jytinä 431,70  191,7 + 240,0 3 Raimo Majuri Hämeenlinnan Hiihtoseura 421,00  207,1 + 212,9 4 Oiva Piirainen Sotkamon Jymy 399,88  200,4 + 199,48 5 Vesa-Pekka Sarparanta Warkauden Urheilijat 389,65  191,9 + 197,75 6 Erkki Kilpinen Lahden Hiihtoseura 386,02  198,8 + 187,22
Yhdistetyn kisa aloitettiin lauantaina 13. tammikuuta Hämeenlinnan Ahvenistolla mäkiosuudella, jonka voitti kotimäessään Hämeenlinnan Raimo Majuri ennen Helsingin Hiihtoseuran Aarre Naaralaista, Kokkolan Veikkoja edustanutta entistä hämeenlinnalaista Ilpo Nuolikiveä ja Sotkamon Oiva Piiraista. Seuraavana päivänä 15. helmikuuta hiihdetyssä 15 km:n hiihdossa parhaan ajan sai Esa Klinga sijoittuen tällä tuloksella SM-hopealle, sillä Ilpo Nuolikivi hävisi vain niukasti hiihto-osuudella nousten näin Suomen mestariksi. Aiemmin Nuolikivellä oli SM-hopeaa vuodelta 1965. Vanhoista mestareista Ounasvaaran Hiihtoseuran Aarne Ylikorva sijoittui seitsemänneksi.

Asiasta muualla

Viitteet

Luokka:Hiihdon Suomen-mestaruuskilpailut
Luokka:Vuoden 1968 urheilu
Luokka:Kuusamon urheilutapahtumat
Luokka:Hämeenlinnan urheilutapahtumat
Luokka:Liperin urheilu